b'\n_START_ARTICLE_\nEuropos standartizacijos komitetas\n_START_PARAGRAPH_\nEuropos standartizacijos komitetas (ESK) (CEN, pranc. Comit\xc3\xa9 Europ\xc3\xa9en de Normalisation)\xc2\xa0\xe2\x80\x93 ne pelno standartizacijos organizacija, kurios misija yra pri\xc5\xbei\xc5\xabr\xc4\x97ti Europos ekonomikos dalyvavim\xc4\x85 tarptautin\xc4\x97je prekyboje, Europos pilie\xc4\x8di\xc5\xb3 gerov\xc4\x99 ir aplink\xc4\x85, suteikiant suinteresuotoms \xc5\xa1alims veiksming\xc4\x85 infrastrukt\xc5\xabr\xc4\x85 kurti, pri\xc5\xbei\xc5\xabr\xc4\x97ti ir platinti susijusius standart\xc5\xb3 ir reikalavim\xc5\xb3 rinkinius.\n_START_SECTION_\nApra\xc5\xa1ymas\n_START_PARAGRAPH_\nESK \xc4\xafkurtas 1961\xc2\xa0m. Jo trisde\xc5\xa1imt trys nacionaliniai nariai dirba kartu, kad b\xc5\xabt\xc5\xb3 sukurta Europos standart\xc5\xb3 \xc4\xafvairiuose sektoriuose, siekiant sukurti Europos vidaus rink\xc4\x85 prekybai prek\xc4\x97mis ir paslaugomis bei pastatyti Europ\xc4\x85 auk\xc5\xa1tesn\xc4\x97je pad\xc4\x97tyje \xc5\xbevelgiant globalios ekonomikos mastu. ESK Europos S\xc4\x85jungos pripa\xc5\xbeinta kaip oficiali Europos standartizacijos \xc4\xafstaiga; kitos oficialios Europos standartizacijos \xc4\xafstaigos yra Europos elektrotechnikos standartizacijos komitetas (CENELEC) ir Europos telekomunikacij\xc5\xb3 standart\xc5\xb3 institutas (ETSI)._NEWLINE_Daugiau nei 60 000 technikos ekspert\xc5\xb3, taip pat verslo federacij\xc5\xb3, vartotoj\xc5\xb3 ir kit\xc5\xb3 visuomenini\xc5\xb3 interes\xc5\xb3 organizacij\xc5\xb3 dalyvauja ESK tinklo, kuris siekia daugiau nei 460 mln. \xc5\xbemoni\xc5\xb3, veikloje. ESK yra oficialiai pripa\xc5\xbeintas standartizacijos atstovas visose srityse, i\xc5\xa1skyrus elektrotechnik\xc4\x85 (CENELEC) ir telekomunikacijas (ETSI)._NEWLINE_Trisde\xc5\xa1imties nacionalini\xc5\xb3 nari\xc5\xb3 standartizavimo \xc4\xafstaigos atstovauja dvide\xc5\xa1imt septynerioms Europos S\xc4\x85jungos valstyb\xc4\x97ms nar\xc4\x97ms, trims Europos Laisvosios Prekybos Asociacijos (ELPA) valstyb\xc4\x97ms nar\xc4\x97ms ir valstyb\xc4\x97ms, kurios ateityje gal\xc4\x97t\xc5\xb3 prisijungtu prie ES arba ELPA. ESK prisideda prie Europos S\xc4\x85jungos ir Europos ekonomin\xc4\x97s erdv\xc4\x97s tiksl\xc5\xb3, leisdamas technikos standartus, kurie skatina laisv\xc4\x85 prekyb\xc4\x85, darbuotoj\xc5\xb3 ir vartotoj\xc5\xb3 saug\xc4\x85, tinkl\xc5\xb3 s\xc4\x85veikum\xc4\x85, aplinkos apsaug\xc4\x85, mokslini\xc5\xb3 tyrim\xc5\xb3 ir technologij\xc5\xb3 pl\xc4\x97tros program\xc5\xb3 panaudojim\xc4\x85 ir vie\xc5\xa1uosius pirkimus. Privalom\xc5\xb3 standart\xc5\xb3 pavyzdys yra standartai med\xc5\xbeiagoms ir gaminiams, naudojamiems statyboje ir i\xc5\xa1vardytiems Statybos produkt\xc5\xb3 direktyvoje. CE \xc5\xbeenklas yra gamintojo deklaracija, jog produktas atitinka atitinkam\xc4\x85 ES direktyv\xc4\x85 ir kartu joje minimus standartus.\n_START_SECTION_\nNaryst\xc4\x97\n_START_PARAGRAPH_\nDabartin\xc4\x97mis ESK nar\xc4\x97mis yra visos Europos S\xc4\x85jungos valstyb\xc4\x97s nar\xc4\x97s ir trys ELPA valstyb\xc4\x97s nar\xc4\x97s: Islandija, Norvegija, \xc5\xa0veicarija, taip pat Makedonija ir Turkija._NEWLINE_Dabartin\xc4\x97mis partner\xc4\x97mis yra Albanija, Arm\xc4\x97nija, Azerbaid\xc5\xbeanas, Baltarusija, Bosnija ir Hercegovina, Egiptas, Gruzija, Izraelis, Jordanija, Juodkalnija, Libanas, Marokas, Moldova, Serbija, Tunisas ir Ukraina._NEWLINE_Dabartin\xc4\x97s standartizacijos \xc4\xafstaigos partner\xc4\x97s yra Australija, Mongolija, Kazachstanas, ir Kirgizija.\n_START_SECTION_\nVienos sutartis\n_START_PARAGRAPH_\nVienos sutartis buvo pasira\xc5\xa1yta tarp ESK ir Tarptautin\xc4\x97s standartizacijos organizacijos (ISO) 1991\xc2\xa0m., bet \xc4\xafsigaliojo tik 2000-\xc5\xb3j\xc5\xb3 met\xc5\xb3 viduryje. Jos pagrindinis tikslas yra i\xc5\xa1vengti standart\xc5\xb3 dubliavimo (galimai prie\xc5\xa1taringo) tarp ESK ir ISO. Per pastar\xc4\x85j\xc4\xaf de\xc5\xa1imtmet\xc4\xaf ESK pri\xc4\x97m\xc4\x97 kelet\xc4\x85 ISO standart\xc5\xb3, kurie pakeit\xc4\x97 atitinkamus ESK standartus.'